Мәгълүмате мәхкәмәи шәргыяи Ырынбургия (журнал)

Мәгълүмате мәхкәмәи шәргыяи Ырынбургия — дини журнал. Ырынбур диния нәзарәте органы. 1908 елның гыйнварыннан 1910 елның ноябренә кадәр һәм 1916 елның гыйнварыннан 1917 елның сентябренә кадәр Уфа шәһәрендә татар телендә нәшер ителә, барлыгы 95 саны чыга. Мөхәррирләр – Мөхәммәтсабир әл-Хәсәни (1-18 саннар), мөхәррирләр коллегиясе (Гыйниятулла Капкаев, Нурмөхәммәт Мәмлиев, Хәсәнгата Габәши, 19-61 саннар; Гыйниятулла Капкаев, Нурмөхәммәт Мәмлиев, Салихҗан Урманов, 62-95 саннар).

Төркем:Татарча журналлар